SAD, KINA, INTERNET
SAD, KINA, INTERNET: Sjedinjene Države podržavaju uspostavljanje necenzurisanog globalnog interneta, čime bi svi ljudi imali osiguranu
Državni sekretar Hillary Clinton govorila je u Washingtonu, u muzeju posvećenom informativnim medijima, nazvanom Newseum, u kojem se izmedju ostalog nalazi i dio bivšeg Berlinskog Zida, simbola podijeljenosti. Ona je tom prilikom upozorila na pokušaje nekih vlada da podignu virtuelne zidove, kako bi svojim narodima onemogućili pristup dijelovima interneta: Njen govor podudario se sa kontroverzom oko optižbi američke internet kompanije Google da je Kina cenzurisala njihovu web stranicu na kineskom jeziku i napadala e-mail adrese kineskih aktivista za ljudska prava. Kineski zvaničnici kažu da internet stranice dostupne kineskoj javnosti moraju poštovati lokalne zakone, ali negiraju da su lansirali kibernetičke napade na Google i druge kompanije. Gospodja Clinton je Kinu označila kao jednu od nekoliko zemalja za koje kaže da sprečavaju protok informacija na internetu. Medju ostalima, tu su i Tunis, Uzbekistan, Egipat, Sjeverna Koreja i Vijetnam. Od Kine se očekuje, rekla je Hillary Clinton, da sprovede temeljitu i transparentnu istragu o kibernetičkim upadima koji su naveli Google da zaprijeti prekidom posla u Kini. Kao što su diktatorski režimi ranije pokušavali da blokiraju "podzemno" izdavaštvo disidenata, dodala je, tako i danas neke vlade napadaju slobodnomisleće ljude koji koriste sredstva interneta. Slike ubistva mlade žene tokom protesta nakon izbora u Iranu, prenesene mobilnim telefonom, kaže gospodja Clinton, predstavljaju digitalni dokaz brutalnosti teheranskih vlasti. Iranci koji su javno progovorili u ime ljudskih prava inspirisali su svijet i njihova je hrabrost redefinisala upotrebu tehnologije za širenje istine i razotkrivanje nepravde. Državni sekretar Clinton je dodala da Obamina administracija zahtijeva od internet kompanija da zauzmu principijelan stav protiv cenzorskih pokušaja u inostranstvu i pokreće jednu službu, Globalnu radnu grupu za slobodu interneta.